CELEX: 62008CA0491
Language: lv
Date: 2010-06-10 00:00:00
Title: Lieta C-491/08: Tiesas (ceturtā palāta) 2010. gada 10. jūnija spriedums — Eiropas Komisija/Itālijas Republika (Valsts pienākumu neizpilde — Direktīva 92/43/EEK — Dabisko dzīvotņu aizsardzība — Savvaļas fauna un flora — Kopienā nozīmīga teritorija — Aizsardzības režīms — Tūrisma komplekss “Is Arenas” )

31.7.2010   
            
            
               LV
            
            
               Eiropas Savienības Oficiālais Vēstnesis
            
            
               C 209/7
            
         Tiesas (ceturtā palāta) 2010. gada 10. jūnija spriedums — Eiropas Komisija/Itālijas Republika
   (Lieta C-491/08) (1)
   
   (Valsts pienākumu neizpilde - Direktīva 92/43/EEK - Dabisko dzīvotņu aizsardzība - Savvaļas fauna un flora - Kopienā nozīmīga teritorija - Aizsardzības režīms - Tūrisma komplekss “Is Arenas”)
   2010/C 209/09
   Tiesvedības valoda — itāļu
   
      Lietas dalībnieki
   
   
      Prasītāja: Eiropas Komisija (pārstāvis — D. Recchia)
   
      Atbildētāja: Itālijas Republika (pārstāvji — I. Bruni, pārstāvis, G. Aiello, avvocato dello Stato)
   
      Priekšmets
   
   Valsts pienākumu neizpilde — Padomes 1992. gada 21. maija Direktīvas 92/43/EEK par dabisko dzīvotņu, savvaļas faunas un floras aizsardzību (OV L 206, 7. lpp.) pārkāpums — Kopienā nozīmīgas teritorijas — Teritorija “Is Arenas” — Golfa laukuma ierīkošana
   
      Rezolutīvā daļa:
   
   
               1)
            
            
               saistībā ar tūrisma un nekustamā īpašuma kompleksu “Is Arenas”, kas atstāj ietekmi uz teritoriju “Is Arenas”:
               
                           —
                        
                        
                           līdz 2006. gada 19. jūlijam — datums, kurā teritorija “Is Arenas” tika ierakstīta Kopienā nozīmīgo teritoriju sarakstā, neveicot atbilstošus aizsardzības pasākumus saskaņā ar Padomes 1992. gada 21. maija Direktīvā 92/43/EEK par dabisko dzīvotņu, savvaļas faunas un floras aizsardzību minēto aizsardzības mērķi, lai valsts līmenī aizsargātu ieteiktās Kopienā nozīmīgas teritorijas attiecīgās ekoloģiskās intereses, it īpaši neaizliedzot iejaukšanos, kura nopietni var apdraudēt teritorijas ekoloģiskās iezīmes, un
                        
                     
                           —
                        
                        
                           pēc 2006. gada 19. jūlija neveicot atbilstošus pasākumus, lai nepieļautu tādu dabisko dzīvotņu noplicināšanos, kuru dēļ tika noteikta Kopienā nozīmīga teritorija,
                        
                     Itālijas Republika nav izpildījusi Direktīvā 92/43/EEK paredzētos pienākumus un it īpaši attiecībā uz otro iebildumu šīs direktīvas 6. panta 2. punktā paredzētos pienākumus;
            
         
               2)
            
            
               Itālijas Republika atlīdzina tiesāšanās izdevumus.
            
         
      (1)  OV C 44, 21.02.2009.